open-index/open-wikipedia-markdown huggingface dataset:
גודבויז

**גודבויז** (באנגלית: **Goodboys**) היא להקת האוס בריטית, המורכבת מג'ושוע אלכסנדר גרימט ואית'ן שור.

## קריירה
ב-1 בפברואר 2019, הלהקה הוציאה, בשיתוף פעולה עם מדוזה, את הסינגל "Piece of Your Heart". השיר זכה להצלחה לאחר שהגיע בשיאו למקום השני במצעד הסינגלים הבריטי, למקום הראשון במצעד הדאנס הבריטי, למקום הראשון במצעד שירי הדאנס קלאב ולמקום העשירי במצעד שירי הדאנס/אלקטרוני. כמו כן, השיר זיכה את היוצרים במספר תוארי הקלטות, בין היתר בתואר פלטינה משולש מ-BPI ותואר פלטינה מ-RIAA. כמו כן, השיר היה מועמד לפרס גראמי להקלטת הדאנס/אלקטרונית הטובה ביותר לשנת 2020.

ב-11 באוקטובר 2019, הלהקה הוציאה, בשיתוף פעולה עם מדוזה ובקי היל, את הסינגל "Lose Control". השיר זכה להצלחה לאחר שהגיע בשיאו למקום ה-11 במצעד הסינגלים הבריטי, למקום השני במצעד הדאנס הבריטי, למקום הראשון במצעד שירי הדאנס קלאב ולמקום הרביעי במצעד שירי הדאנס/אלקטרוני. כמו כן, השיר זיכה את היוצרים במספר תוארי הקלטות, בין היתר בתואר פלטינה כפול מ-BPI ותואר פלטינה מ-RIAA.

ב-18 בדצמבר 2020, הלהקה הוציאה, בשיתוף פעולה עם איימנבק, את הסינגל "Goodbye". השיר הגיע בשיאו למקום ה-59 במצעד הסינגלים הבריטי ולמקום ה-15 במצעד שירי הדאנס/אלקטרוני. כמו כן, השיר זיכה את היוצרים בתואר פלטינה כפול מ-Pro-Música Brasil.

ב-21 במאי 2021, הלהקה הוציאה גרסת כיסוי לשיר "Bongo Cha Cha Cha"  של קטרינה ולנטה. גרסת הכיסוי הגיעה בשיאה למקום הראשון ב-Rádiós Top 40 בהונגריה ולמקום השישי ב-Single Top 40 בהונגריה. כמו כן, השיר זיכה את הלהקה בתואר פלטינה מ-FIMI.

ב-8 באוקטובר 2021, הלהקה הוציאה גרסת רמיקס לשיר "Out Out" של ג'ואל קורי, ג'קס ג'ונס, צ'ארלי XCX וסוויטי.

ב-7 באוקטובר 2022, הלהקה התארחה בסינגל "Believe" של ACRAZE. הסינגל הגיע בשיאו למקום ה-28 בפולין.

## קישורים חיצוניים

קטגוריה:להקות שהוקמו בשנת 2019
קטגוריה:אמני מוזיקה אלקטרונית בריטים
קטגוריה:להקות בריטיות
בריסקה

**גבריאלה נובאק-סקירפן** (בפולנית: **Gabriela Nowak-Skyrpan**; נולדה ב-4 בינואר 2001), ידועה בשם הבמה **בריסקה** (מעוצב כ-**bryska**) היא זמרת, מלחינה ופזמונאית פולנייה.

## ביוגרפיה
את דרכה המוזיקלית החלה תחת השמות גביס ובריילה, ובשנת 2021 אימצה את השם בריסקה וחתמה על חוזה הקלטות עם חברת התקליטים מג'יק רקורדס. באותה שנה התפרסמה לראשונה בזכות הסינגל "Panika" והרמיקס לשיר "Lato (pocałuj mnie)", שצבר השמעות רבות והביא אותה לראשונה אל מצעד האיירפליי בפולין.

במהלך 2021 פרסמה 17 סינגלים, בהם השיר "Odbicie" אשר זכה לגרסה מחודשת על ידי המפיק מארק נבה והפך ללהיט בתחנות הרדיו. באותה שנה יצא גם המיני-אלבום הראשון שלה, *jestem bryska*, אשר כלל 11 רצועות ופורסם להורדה דיגיטלית ועל גבי תקליט ויניל.

ב-2022 יצא אלבום הבכורה המלא שלה, *moja ciemność*. אחד הסינגלים מתוכו, "You Were In Love", נכלל בפסקול הסרט *365 dni: Ten dzień* ונכנס למצעדי הספוטיפיי במדינות שונות, לרבות פולין, צרפת, רומניה וקנדה. בהמשך השנה השתתפה בטקס פרסי פרידריק והעניקה את פרס "אלבום הפופ של השנה" לזמרת סנח. כמו כן, פרסמה גרסת כיסוי לשיר "Nie tęsknię za nikim" כחלק מקמפיין שיווקי לסדרת הטלוויזיה "To nie ze mną" של ערוץ סטופקלטקה.

בחודש נובמבר יצאה גרסה מורחבת לאלבום הבכורה שלה, שכונתה **, וכללה 25 רצועות שפורסמו לאורך שנתיים. באותה שנה השתתפה ביצירת האלבום *Aquaria* של הזמרת דודה.

בשנת 2024 השתתפה בשלב המוקדמות הפנימיות לבחירת נציג פולין לאירוויזיון ה-68, עם השיר "Obca", והגיעה למקום השביעי. באפריל 2025 חתמה על חוזה הקלטות עם חברת התקליטים וורנר מיוזיק פולין.

## קישורים חיצוניים

## הערות שוליים

קטגוריה:זמרות פולניות
קטגוריה:פולניות שנולדו ב-2001
פרידריך אוגוסט וולף

**פרידריך אוגוסט וולף** (בגרמנית: **Friedrich August Wolf**; 15 בפברואר 1759 – 8 באוגוסט 1824) היה מלומד קלאסי גרמני, שנחשב למייסד הפילולוגיה הקלאסית  המודרנית.

## ביוגרפיה
וולף נולד בכפר היינרודה  הסמוך לנורדהאוזן. אביו שימש כמנהל בית הספר המקומי ונגן עוגב. כבר בבית הספר היסודי למד לטינית ויוונית, וכן צרפתית, איטלקית, ספרדית ומוזיקה.

בשנת 1777, לאחר שנתיים של לימודים עצמאיים, נסע בגיל שמונה-עשרה ללמוד באוניברסיטת גטינגן. על פי המסופר, ביקש להירשם ללימודי "פילולוגיה", אף על פי שלא התקיימה מחלקה כזו באוניברסיטה; בקשתו התקבלה כפי שהוגשה. באותה תקופה היה כריסטיאן גוטלוב היינה  חבר סגל בגטינגן, והוא התנגד לעמדותיו של וולף ביחס לכתביו של הומרוס, אף הרחיק אותו מהרצאותיו. וולף לא ויתר, והמשיך את לימודיו בספריית האוניברסיטה.

בשנים 1779–1783 לימד באילפלד  ובאוסטרודה. בתקופה זו פרסם מהדורה של הדיאלוג "המשתה" מאת אפלטון. בשנת 1783 התמנה לפרופסור באוניברסיטת האלה שבפרוסיה.

בהאלה (1783–1807), בתמיכת שרים מטעם פרידריך הגדול, הגדיר וולף את יסודות התחום שכינה "פילולוגיה". הוא הגדיר פילולוגיה כחקר טבע האדם כפי שבא לידי ביטוי בעת העתיקה. תחום זה כלל בחינה של היסטוריה, כתיבה, אמנות ותרבות עתיקה, תוך שילוב בין היסטוריה לבלשנות, המתלכדים לפרשנות אחת שלמה. אידיאל זה עמד בבסיס הסמינר הפילולוגי שייסד וולף באוניברסיטת האלה.

במהלך תקופתו בהאלה פרסם את פירושו על הנאום "לפטינס"  מאת דמוסתנס, שראה אור בשנת 1789, חיבור שהשפיע על תלמידו אוגוסט בקך . בשנת 1795 פרסם את יצירתו הידועה "הקדמות להומרוס" (Prolegomena ad Homerum), שעוררה האשמות בגניבה ספרותית מצד היינה.

[ממוזער|מדליית פרידריך אוגוסט וולף, מאת [פרדיננד הלפריכט , 1840.]]

משרתו של וולף כפרופסור בהאלה הסתיימה בעקבות סגירת האוניברסיטה בידי נפוליאון בונפרטה בשנת 1806. הוא עבר לברלין, שם קיבל סיוע מווילהלם פון הומבולדט. בהמשך התמנה שוב לפרופסור, אך לא חזר להצלחתו הקודמת, וכתב מעט מאוד. יצירתו המוגמרת ביותר, Darstellung der Altertumswissenschaft ("חכמת העת העתיקה"), פורסמה בברלין בשנת 1807, אך רובה נכתבה עוד בתקופת שהותו בהאלה.

בהתאם להמלצה רפואית, נסע וולף דרומה, אך נפטר באפריל 1824 בדרכו לעיר מרסיי, שם גם נקבר. בשנת 1840 הוטבעה מדליה לזכרו.

## עבודות

## לקריאה נוספת
* Reinhard Markner: Friedrich August Wolf. Eine Bibliographie 

## ראו גם
* הרמנויטיקה

## קישורים חיצוניים

* Literatur von und über Friedrich August Wolf, בקטלוג הספרייה הלאומית של גרמניה 
* Werke von und über Friedrich August Wolf, בספרייה הדיגיטלית הגרמנית  
* Eintrag zu Friedrich August Wolf im Catalogus Professorum Halensis 
* Friedrich August Wolf: Prolegomena zu Homer, 1795; im Projekt „Lyriktheorie“ 

## הערות שוליים

קטגוריה:פילולוגים גרמנים
קטגוריה:בוגרי אוניברסיטת גטינגן
קטגוריה:סגל אוניברסיטת האלה-ויטנברג
קטגוריה:גרמנים חברי הבונים החופשיים
קטגוריה:גרמנים שנולדו ב-1759
קטגוריה:גרמנים שנפטרו ב-1824
Godspeed

***Godspeed*** הוא אלבום הבכורה של המפיקה מוזיקלית והדי ג'יי האמריקאית דה בלסד מדונה. הוא יצא לאור ב-18 באוקטובר 2024, על ידי חברת התקליטים FFRR רקורדס.

## רקע והכרזה
האלבום נבנה במשך מספר שנים. אביה של דה בלסד מדונה נפטר שבועות לפני הסשן הראשון של האלבום. קולו הופיע באלבום. האלבום כולל את השירים שיצאו בעבר "Serotonin Moonbeams", "We Still Believe", "Mercy", "Carry Me Higher", "Happier", "Count On My Love", ו-"Edge of Saturday Night". את הניהול היצירתי של האלבום ניהל Sports Banger.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
Witch Tarohoro

"**Witch Tarohoro**" הוא סינגל שהוקלט על ידי הזמרת הפולנייה יוסטינה סטצ'קובסקה. את השיר הוציאה ב-29 בדצמבר 2023 לאור חברת התקליטים JB מיוזיק, כסינגל המוביל מתוך האלבום *Witch Tarohoro*.

## על השיר
השיר "Witch Tarohoro" נכתב והולחן על ידי סטצ'קובסקה, דומיניק בוצ'קובסקי-וויאשצ'ק, פטריק קומור, אמיליאן ולוחובסקי. על ההפקה המוזיקלית אחראי הצוות הוטל טורינו. הסינגל יצא ב-29 בדצמבר 2023 להורדה דיגיטלית דרך חברת JS מיוזיק, ונכלל באלבום האולפן התשעה-עשר של סטצ'קובסקה, הנושא את אותו השם.

השיר מייצג מחווה לעוצמה הסלאבית, והוא נכתב מתוך רצון להעביר מסר של כוח, אומץ ואנרגיה נשית-שבטית דרך מילים ומוזיקה. סטצ'קובסקה תיארה את מילות הפתיחה של השיר כ"מילים סלאביות קסומות של כוח" שמטרתן להעניק למאזינים השראה והגנה. השיר התמודד במוקדמות הפנימיות של פולין לקראת אירוויזיון 2024 במאלמה, שם זכה במקום השני עם 33 נקודות. הוא הושמע לראשונה בטלוויזיה הלאומית בערב השנה האזרחית החדשה, ולאחר מכן גם בתוכנית המוזיקלית הפופולרית **.

## נתוני מכירות

## קישורים חיצוניים

## הערות שוליים

קטגוריה:שירים בפולנית
קטגוריה:שירים על מכשפות
L.U.C.

**לוקאש רוסטקובסקי** (בפולנית: **Łukasz Rostkowski**; נולד ב-16 באוקטובר 1981), ידוע בשם הבמה ****, הוא מפיק מוזיקלי, ראפר, מלחין, זמר, פזמונאי ובמאי פולני. הוא נודע בגישתו הרב-תחומית ליצירה, השואפת לשלב בין מוזיקה, אמנות חזותית, היסטוריה, חינוך ואלמנטים פילוסופיים, תוך שימוש נרחב במדיה דיגיטלית ובמבעים חזותיים וצליליים כאמצעי להעברת מסרים תרבותיים וחברתיים.

את דרכו המוזיקלית החל בשנת 2003 עם הקמת ההרכב האוונגרדי "Kanał Audytywny", בו שימש כסולן ומפיק שותף. לאחר מכן פנה לקריירת סולו במסגרתה הוציא אלבומים קונספטואליים כגון *Haelucenogenoklektyzm* ו-*Planet L.U.C*, אשר שילבו מרכיבים של מוזיקה, קולנוע וגרפיקה לכדי יצירה אחת רב-תחומית. אלבומו *39/89 – Zrozumieć Polskę*, שיצא בשנת 2009, שימש כמסמך אודיו-היסטורי המתאר את תולדות פולין המודרנית תוך שימוש בארכיונים קוליים לצד מוזיקה מקורית.

בשנת 2015 ייסד את אנסמבל רבל בייבל, תזמורת בינלאומית וטרנס-תרבותית המאחדת נגנים מקצועיים, סטודנטים וחובבים ממדינות שונות. פעילות ההרכב מתמקדת בשיתופי פעולה מוזיקליים בין תרבויות שונות, והוא שיתף פעולה עם אמנים כדוגמת גרובסון, קייאה, קאליבר 44 ומלה קוטלוק. האנסמבל פועל גם בהקשרים חינוכיים וקהילתיים, ומשמש פלטפורמה לחשיפה וקידום של מוזיקאים צעירים.

ב-2018 הוציא את האלבום *GOOD L.U.C.K*, אשר כלל שיתופי פעולה עם אמנים מתחומי המוזיקה, התיאטרון והקולנוע, ביניהם סארסה, רוברט צ'יחי, קטרז'ינה פיגורה ותומאש קוט. בשנת 2023 הלחין את פסקול הסרט *Chłopi* ("האיכרים"), עיבוד קולנועי לספרו של ולדיסלב ריימונט, בשיתוף הבמאית דורוטה קובילאק והמפיק יו וולצ'מן. שיר הנושא מתוך הסרט, "Jesień – tańcuj", זכה להצלחה מסחרית והגיע למקום השלישי בשלב המוקדמות הפנימיות לבחירת נציג  לאירוויזיון 2024.

רוסטקובסקי הוא בעל תואר שני במשפטים מאוניברסיטת ורוצלב. במהלך הקריירה שלו זכה לשורה של פרסים ואותות הוקרה, בהם פרסי Yach, פרס Mateusz של רדיו טרויקה, וכן פרסים אזוריים נוספים על תרומתו לתרבות הפולנית.

## קישורים חיצוניים

## הערות שוליים

קטגוריה:מפיקים מוזיקליים
קטגוריה:ראפרים
קטגוריה:זמרים פולנים
קטגוריה:מלחינים פולנים
קטגוריה:פזמונאים פולנים
קטגוריה:במאים פולנים
קטגוריה:פולנים שנולדו ב-1981
שטוטגרטר קיקרז

**שטוטגרטר קיקרז** (בגרמנית: **Stuttgarter Kickers**) הוא מועדון כדורגל גרמני. הוא פועל בעיר שטוטגרט החל סוף המאה ה-19. קבוצת המועדון שיחקה מספר עונות בבונדסליגה. כיום קבוצת המועדון משחקת בליגה אזורית.

## היסטוריה
מועדון "שטוטגרטר קיקרז" הוקם בשנת 1899 תוך פיצול ממועדון אחר שהחליט להתרכז ברגבי. המועדון כלל קבוצת כדורגל וענף אתלטיקה קלה. קבוצת כדורגל שיחקה בליגה אזורית וכאלוף הליגה קודם לשלבים מתקדמים של אליפות גרמניה הכדורגל. משחקי אליפות גרמניה בכדורגל 1908 הקבוצה סיימה במקום השני. היא הייתה בין החזקות בכול התקופה עד לסיום מלחמת העולם השנייה.

בשנות ה-50 של המאה ה-20 מועדון המשיך לשחק בליגה אזורית. בשנת 1974 עם הקמת בונדסליגה 2 הוא נכלל בה. בשנת 1987 קבוצה הגיע לגמר הגביע הגרמני. עונת 1988/1989 בבונדסליגה הייתה הראשונה בה קבוצה שיחקה בליגה העליונה. היא ירדה לאחר עונה בודדת. בעונת 1991/1992 בבונדסליגה הקבוצה שיחקה פעם נוספת בליגה העליונה אך ירדה מהמקום ה-17. הקבוצה שיחקה בבונדסליגה-2 עד לשנת 2001 כאשר ירדה לליגה אזורית. נכון לעונת 2024/25 הקבוצה משחקת בליגה אזורית.

הקבוצה משחקת משחקי הבית באצטדיון שנבנה עבורה בשנת 1905 ועבר מאז מספר שדרוגים. בשנת 2008 עיריית שטוטגרט תכננה להקצות לשדרוג תקציב משמעותי. לאור ירידת הקבוצה לליגה הרביעית (בה היא משחקת גם בשנת 2025) התקציב בוטל.

## קישורים חיצוניים

* 

קטגוריה:באדן-וירטמברג: מועדוני ספורט
קטגוריה:שטוטגרט: ספורט
קטגוריה:קבוצות כדורגל שהוקמו ב-1899
קאיה (זמרת)

**קטרז'ינה מגדלנה רויאנס** (בפולנית: **Katarzyna Magdalena Rooijens**; נולדה ב-5 בנובמבר 1967), הידועה בשם הבמה **קאיה**, היא זמרת-יוצרת פולנייה. יצירתה משלבת סגנונות מוזיקליים מגוונים, בהם פופ, נשמה, ג'אז, מוזיקת עולם, דיסקו, מוזיקה אלקטרונית, מוזיקה יהודית ובלקנית. מאז שנות ה-90 היא פעילה בזירת המוזיקה הפופולרית בפולין ומחוצה לה.

## קורות חייה
קאיה החלה את דרכה המוזיקלית כזמרת ליווי באמצע שנות ה-80, והופיעה לראשונה כסולנית בפסטיבל הלאומי של השיר הפולני באופולה בשנת 1988. אלבום הבכורה שלה יצא באותה שנה, אך לא זכה להצלחה, בין היתר בשל חוזה מגביל ותכנים שלא נבחרו על ידה. בהמשך פנתה לקריירה עצמאית, והוציאה בשנת 1995 את האלבום *Kamień*, אשר סימן את תחילתה של תקופה חדשה ביצירתה והביא לה הכרה רחבה יותר.

בשנים הבאות הוציאה קאיה אלבומים נוספים, בהם *Zebra* (1997), שכלל את השירים "Na językach" ו-*Supermenka*. בשנת 1999 יצא האלבום *Kayah i Bregović* בשיתוף עם גוראן ברגוביץ', אשר התבסס על לחנים שלו עם טקסטים בפולנית. האלבום זכה להצלחה רחבה בפולין ושילב אלמנטים של מוזיקה בלקנית ומסורתית.

בתחילת שנות ה-2000 יצאו האלבומים *JakaJaKayah* ו-*Stereo typ*, אשר שילבו מוזיקת נשמה, מוזיקת עולם ואלקטרוניקה. לצד פעילותה המוזיקלית, ייסדה קאיה את חברת ההפקות קאיאקס, אשר עוסקת בהפקת מוזיקה והחתימה אמנים מתחומים מגוונים. היא הופיעה גם בטלוויזיה והשתתפה כשופטת בתוכנית הריאליטי המוזיקלית "The Voice of Poland".

בשנת 2013 יצא האלבום *Transoriental Orchestra*, שהתבסס על שירים מן המסורת היהודית ובוצע בשיתוף מוזיקאים ממדינות שונות. האלבום זכה להכרה ציבורית, וקאיה קיבלה את עיטור מסדר תחיית פולין על תרומתה לתרבות. האלבום שיקף מגמה ביצירתה של עיסוק בזהויות תרבותיות ובלשונות שונות.

בשנים שלאחר מכן המשיכה קאיה להקליט ולהופיע. היא הוציאה מהדורה מחודשת לאלבומה *Kamień* לרגל 20 שנה לצאתו, והשתתפה באירועים ממלכתיים, בהם קונצרט לציון עשור להצטרפות פולין ל ואירוע באופולה לציון 25 שנה לבחירות 1989. שיתופי פעולה נוספים כללו את עידן רייכל בשיר "Po co", וכן את הסינגל "Ramię w ramię" עם ויקי גבור. בשנת 2023 השתתפה קאיה בקדם הפנימי של פולין לקראת אירוויזיון 2024, בשיתוף פעולה עם , דגאדנה ו-RBFO. השיר "Jesień – tańcuj", שנכתב במסגרת העבודה על פסקול הסרט *Chłopi*, הגיע למקום השלישי עם 30 נקודות.

קאיה פועלת גם בתחום החברתי והפוליטי. היא הביעה תמיכה ביוזמות אזרחיות ופוליטיות שונות, בהן מפלגת הנשים והוועדה להגנת הדמוקרטיה, ונחשבת לתומכת בזכויות קהילת הלהט"ב בפולין. היא משתתפת בפרויקטים העוסקים בשוויון, חינוך ותרבות. במישור האישי, הייתה נשואה למפיק רינקה רויאנס, ממנו נולד בנה רוך. בהמשך ניהלה מערכות יחסים עם סבסטיאן קארפייל-בואצקה ועם המוזיקאי פאקו סאר. מאז 2017 היא בזוגיות עם איש העסקים יארוסלב גז'יבינסקי. קאיה צמחונית, ומאז 2006 מתעניינת בקבלה.

במהלך הקריירה שלה מכרה קאיה למעלה ממיליון עותקים מאלבומיה, וזכתה בפרסים מטעם תעשיית המוזיקה בפולין, בהם פרסי פרידריק ופרסי רדיו טרויקה. יצירתה מאופיינת בשילוב של סגנונות מוזיקליים, שפות ואלמנטים תרבותיים מגוונים.

## קישורים חיצוניים
* 

## הערות שוליים

קטגוריה:זמרות פולניות
קטגוריה:זמרות ג'אז
קטגוריה:זמרות פופ
קטגוריה:ילידות 1967
נאנה אופוקו אמפומה

**נאנה אופוקו אמפומה** (באנגלית: **Nana Opoku Ampomah**; נולד ב-2 בינואר 1996 בטמה שבגאנה) הוא כדורגלן גנאי המשחק בעמדת קשר הכנף בקבוצת פורג' מליגת העל הקנדית ובנבחרת גאנה.

## קריירת מועדונים
אמפומה גדל במחלקות הנוער של פריסקו מיניס, סנטוס ובראבו בראבו בגאנה. בשנת 2016 הצטרף למחלקת הנוער של מכלן.

בחודש יולי 2016 חתם על חוזה לשלוש שנים בוואסלנד-בוורן מליגת העל הבלגית. הוא ערך 84 הופעות ליגה במדי המועדון, בהן הבקיע 18 שערים.

ב-11 ביולי 2019 חתם בפורטונה דיסלדורף מהבונדסליגה. בתום עונת 2019/2020 נשר עם המועדון לבונדסליגה השנייה. בסך הכל ערך 13 הופעות ליגה במדי המועדון.

ב-5 באוקטובר 2020 הושאל לרויאל אנטוורפן מליגת העל הבלגית. הוא ערך 15 הופעות ליגה במהלך תקופת ההשאלה, בהן הבקיע שער אחד.

ב-1 בפברואר 2024 חתם בפורג' מליגת העל הקנדית.

## קריירה בין-לאומית
ב-12 בנובמבר 2017 ערך אמפומה את הופעת הבכורה שלו בנבחרת גאנה, בתיקו 1-1 נגד נבחרת מצרים במסגרת מוקדמות מונדיאל 2018.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני ואסלנד-בוורן
קטגוריה:כדורגלני פורטונה דיסלדורף
קטגוריה:כדורגלני רויאל אנטוורפן
קטגוריה:כדורגלני נבחרת גאנה
קטגוריה:גנאים שנולדו ב-1996
מאמון אבו שהלא

**מאמון אבו שהלא** (בערבית: **مأمون أبو شهلا**; נולד ב-1942) הוא פרופסור לחשבונאות שכיהן כשר העבודה בממשלה הפלסטינית השבע עשרה.

## ביוגרפיה
מאמון נולד ב-1942 בעזה לאב מעזה ולאם מעכו. הוא קיבל את השכלתו היסודית בעזה, ולאחר מכן השלים תואר ראשון בחשבונאות בשנת 1964 באוניברסיטת קהיר. בשנת 1996 קיבל תואר "רואה חשבון מוסמך" מ בבריטניה.

הוא עבד כמנכ"ל של קבוצת חברות תעשייתיות ומסחריות בלוב בין השנים 1971 ל-1982, לאחר מכן עבד בין השנים 1982 ל-2003 כאיש עסקים עצמאי בבריטניה, קנדה ומצרים, ולאחר מכן כיהן כיו"ר מועצת המנהלים של החברה הפלסטינית-בריטית לסחר וקבלנות.

אבו שהלא כיהן כסגן יו"ר בנק פלסטין, סגן יו"ר מועצת המנהלים של רשות הפנסיה הפלסטינית, חבר במועצת המנהלים של חברת התקשורת הפלסטינית, והוא מכהן כחבר בחבר הנאמנים של אוניברסיטת אל-אזהר בעזה.

ב-2 ביוני 2014 התמנה לכהן כשר העבודה בממשלת הרשות הפלסטינית בראשות ראמי חמדאללה, תפקיד בו כיהן עד 13 באפריל 2019.

במהלך כהונתו נפגש אבו שהלא עם מקבילו הישראלי חיים כץ וביקש להגדיל את מכסות היתרי הכניסה לישראל עבור פועלים פלסטינים. עם זאת, הוא האשים את ישראל גם במותם של פועלים פלסטינים באתרי בנייה. הוא גם ניסה לקדם משלוח פועלים פלסטינים לקטר.

בתחילת כהונתו, ב-2015, היה מעורב במגעים שניהלה הרשות הפלסטינית מול חמאס. עם זאת, ב-2017 האשים את ממשל חמאס במשבר החשמל ברצועת עזה.

## הערות שוליים

קטגוריה:בוגרי אוניברסיטת קהיר
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:אנשי עסקים פלסטינים
קטגוריה:פלסטינים שנולדו ב-1942
מוחמד אסלאמי

**מוחמד אסלאמי** (בפרסית: **محمد اسلامی**; נולד ב-23 בספטמבר 1956) הוא פוליטיקאי איראני המכהן כראש הארגון לאנרגיה אטומית של איראן. לשעבר שר הכבישים והפיתוח העירוני של איראן, והמושל הכללי של מחוז מאזנדראן.

## ביוגרפיה
אסלאמי למד לימודי תואר ראשון בהנדסת כבישים ובנייה באוניברסיטת דטרויט מרסי  שבמישיגן, ארצות הברית, לימודי תואר שני בהנדסת דרכים ובנייה באוניברסיטת אוהיו שבאוהיו, ארצות הברית, ולימודי MBA בניהול תעופה גלובלי באוניברסיטת רויאל רודס  שבקנדה ובאוניברסיטת שריף לטכנולוגיה שבאיראן.

שימש כמושל הכללי של מחוז מאזנדראן.

ב-27 באוקטובר 2018 מונה על-ידי נשיא איראן חסן רוחאני לשר הכבישים והפיתוח העירוני של איראן, לאחר התפטרותו של קודמו עבאס אח'ונדי .

ב-29 באוגוסט 2021 מונה לראש הארגון לאנרגיה אטומית של איראן על-ידי נשיא איראן אבראהים ראיסי. ב-23 ביולי 2024 חודש מינויו על-ידי נשיא איראן מסעוד פזשכיאן.

## קישורים חיצוניים

## הערות שוליים

קטגוריה:בוגרי אוניברסיטת דטרויט מרסי
קטגוריה:בוגרי אוניברסיטת אוהיו
קטגוריה:בוגרי אוניברסיטת שריף לטכנולוגיה
קטגוריה:שרי ממשלת איראן
קטגוריה:פוליטיקאים איראנים
קטגוריה:אנשי תוכנית הגרעין האיראנית
קטגוריה:איראנים שנולדו ב-1956
לוקה טופאלוביץ'

**לוקה טופאלוביץ**' (בסלובנית: **Luka Topalović**; נולד ב-23 בפברואר 2006 בסלובן גראדץ שבסלובניה) הוא כדורגלן סלובני המשחק בעמדת הקשר בקבוצת אינטר מילאנו מהסרייה א'.

## חיים אישיים
טופאלוביץ' נולד בסלובן גראדץ שבסלובניה להורים בוסנים-קרואטים.

## קריירת מועדונים
טופאלוביץ' גדל במחלקות הנוער של קורוטאן פרבאליה, מריבור, נ.ק. ביסטריצה ודומז'אלה. בשנת 2022 החל לשחק בקבוצה הבוגרת של דומז'אלה במסגרת ליגת העל הסלובנית, ובסך הכל ערך 47 הופעות ליגה במדי המועדון, בהן הבקיע שלושה שערים.

ב-8 ביולי 2024 חתם באינטר מילאנו מהסרייה א'. תחילה שיחק בקבוצת הנוער של המועדון. ב-23 במאי 2025 ערך את הופעת הבכורה שלו בקבוצה הבוגרת של המועדון, בניצחון 0–2 על קומו במסגרת המחזור ה-38 והאחרון בליגה לעונת 2024/2025.

## קריירה בין-לאומית
טופאלוביץ' רשאי לייצג את נבחרות סלובניה, קרואטיה ובוסניה והרצגובינה.

הוא שיחק בנבחרות הצעירות של סלובניה. זומן לסגל נבחרת סלובניה עד גיל 21 לטורניר אליפות אירופה עד גיל 21 בשנת 2025.

## קישורים חיצוניים

## הערות שוליים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני דומז'אלה
קטגוריה:כדורגלני אינטר מילאנו
קטגוריה:סלובנים שנולדו ב-2006
וינזה אנטואן

**וינזה לין אנטואן** (באנגלית: **Vinessa Lynn Antoine**; נולדה ב-21 ביולי 1983) היא שחקנית קנדית.

## ראשית חייה
אנטואן, ילידת טורונטו, גדלה עם אחיה הצעיר והוריה בפרברי טורונטו. היא החלה ללמוד בלט קלאסי בגיל 4. בגיל 18, היא נבחרה למופיעה המצטיינת בטקס פרסי ההישגים השחורים לשנת 1995 ונבחרה לבלות שנה בלהקת המחול האמריקאית אלווין איילי. בשנה האחרונה שלה בלהקה, אנטואן החליטה למקד את לימודיה במשחק. היא ממוצא טרינידדי, ג'מייקני, ומזרח תיכוני.

## קריירה
אנטואן ערכה את הופעת הבכורה הקולנועית שלה בסרט הדרמה "דמיינו את זה" משנת 1999 בכיכובם של ולרי פרין ומייקל נורי. בין השנים 2001 ל-2002, היא שיחקה בתפקיד חוזר בסדרת הדרמה "אוכל לנפש" של רשת Showtime. בנוסף, אנטואן הופיעה בתפקידי אורח בסדרות: "היחידה" ו-"ReGenesis". בשנת 2008 היא החלה לשחק בתפקיד חוזר בסדרה "הארטלנד". בין השנים 2009 ל-2011 היא הייתה חברה קבועה בצוות השחקנים בסדרת הקומדיה-דרמה של CBC, "להיות אריקה", בתפקיד ג'ודית וינטרס. בשנת 2011 היא שיחקה בסדרה "הייבן" בתפקיד חוזר. בסדרה היא מגלמת את אווי ריאן. בשנת 2014, אנטואן הופיעה בסרט הטלוויזיה "איחור של יום וחסר של דולר" בכיכובו של וופי גולדברג. מאוחר יותר באותה שנה, אנטואן הצטרפה לצוות השחקנים של אופרת הסבון של ABC, "בית חולים כללי" בתפקיד ג'ורדן אשפורד. ב-16 ביולי 2018, אנטואן הודיעה שהיא עוזבת את "בית חולים כללי".

בשנת 2019, אנטואן עשתה היסטוריה כאישה הקנדית השחורה הראשונה שכיכבה בתפקיד ראשי בסדרת דרמה קנדית כשהיא גילמה את עורכת הדין מרסי דיגס בסדרת הדרמה "דיגסטאון" של CBC. הסדרה הסתיימה בשנת 2022, לאחר 4 עונות. בשנה שלאחר מכן, אנטואן גילמה תפקיד חוזר בסדרת הטלוויזיה של נטפליקס, "ג'יני וג'ורג'יה", וכיכבה לצד אמנדה סייפריד בסרט הדרמה "שבע רעלות" בבימויו של אטום אגויאן. בנוסף באותה שנה, היא כיכבה במותחן על שינויי אקלים "כל האבודים" בבימויה של מקנזי דונלדסון. בשנת 2024 היא כיכבה בסדרת הדרמה " תוכנית ב'" של רשת CBC העוסקת במסע בזמן.

## חיים אישיים
אנטואן היא אם לשני בנים, היא מתגוררת בלוס אנג'לס, קליפורניה שבארצות הברית.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים
* 

## הערות שוליים

קטגוריה:קנדים ממוצא ג'מייקני
קטגוריה:קנדים ממוצא טרינידדי
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1983
קטגוריה:קנדים שנולדו ב-1983
לוקאס ברגסטרם

**לוקאס קרל אדוורד ברגסטרם** (בפינית: **Lucas Carl Edvard Bergström**; נולד ב-5 בספטמבר 2002 בפרגס שבפינלנד) הוא כדורגלן פיני המשחק בעמדת השוער במיורקה מהלה ליגה ובנבחרת פינלנד.

## קריירת מועדונים
ברגסטרם גדל במחלקות הנוער של פרגס וטורון פאלוסאורה, ובשנת 2018 הצטרף למחלקת הנוער של צ'לסי. בחודש יולי 2022 הושאל לפיטרבורו יונייטד מהפוטבול ליג הראשונה. הוא ערך 21 הופעות ליגה במהלך תקופת ההשאלה. ב-29 בפברואר 2024 האריך ברגסטרם את חוזהו בצ'לסי, והושאל לברומאפויקארנה מליגת העל השוודית למשך עונת . עם זאת, השאלתו הסתיימה ב-18 ביוני, לאחר שערך שלוש הופעות ליגה במדי המועדון.

במהלך עונת 2024/2025 היה חלק מהסגל של צ'לסי. בתום העונה שוחרר מהמועדון, מבלי שערך הופעה במדיו.

## קריירה בין-לאומית
ברגסטרם שיחק בנבחרות הצעירות של פינלנד, ובשנת 2023 החל לשחק בנבחרת פינלנד עד גיל 21.

ב-9 בינואר 2023 ערך את הופעת הבכורה שלו בנבחרת פינלנד, בהפסד 0–2 נבחרת שוודיה במשחק ידידות.

נכלל בסגל נבחרת פינלנד עד גיל 21 לטורניר אליפות אירופה עד גיל 21 בשנת 2025, ושיחק בתיקו 2-2 נגד נבחרת הולנד עד גיל 21 במסגרת שלב הבתים של הטורניר.

## קישורים חיצוניים

## הערות שוליים

קטגוריה:כדורגלנים פינים
קטגוריה:שוערי כדורגל פינים
קטגוריה:כדורגלני צ'לסי
קטגוריה:כדורגלני פיטרבורו יונייטד
קטגוריה:כדורגלני ברומאפויקארנה
קטגוריה:כדורגלני מיורקה
קטגוריה:כדורגלני נבחרת פינלנד
קטגוריה:פינים שנולדו ב-2002
באלליט

**באלליט** (בערבית: **بلاليط**) הוא קינוח מסורתי שמקורו בחצי האי ערב ונפוץ במדינות המפרץ.

הקינוח מורכב מאטריות ורמיצ'לי שאותן מערבבים עם סוכר, הל, מי ורדים וזעפרן ומבשלים.

נהוג לאכול את הקינוח כשהוא חם, כארוחת בוקר ובליווי חביתה, בצל מטוגן ותפוחי אדמה.

בימי עיד אל-פיטר נחשב המאכל לארוחה הראשונה של היום.

## הערות שוליים

קטגוריה:המטבח האמירתי
קטגוריה:המטבח הסעודי
קטגוריה:המטבח המזרח-תיכוני
קטגוריה:המטבח הערבי: קינוחים
קטגוריה:מאכלי אטריות
כינור מסמרים

ממוזער|כינור מסמרים, בוהמיה, מוזיאון המוזיקה הצ'כי בפראג.
**כינור מסמרים** (גרמנית: **Nagelgeige**) הוא כלי נגינה המורכב מתיבת תהודה מעץ, בה תקועים מסמרים באורכים שונים המסודרים באופן היוצר סולם כרומטי בנגינה באמצעות קשת. הכלי הומצא בשנת 1740 על ידי הכנר הגרמני יוהאן ויילד.
כלי הנגינה משתייך למשפחת האידיופונים-חיכוך.
## מבנה
ממוזער|כינור מסמרים, מוזיאון המוזיקה בברלין
על פי רוב בנוח הכלי על גבי לוח תהודה או תיבת תהודה שטוחה חצי עגולה מעץ בגודל של כ-46 ס"מ על 30 ס"מ, עם מסמרי ברזל או פליז באורכים שונים המסודרים ליצירת סולם כרומטי בעת העברת הקשת; ככל שהמסמרים תקועים עמוק יותר, כך חלקם החשוב קצר יותר וגובה הצליל המופק מהם גבוה יותר. הקשת בה נעשה שימוש היא קשת עם שיער סוס.

דגם משוכלל יותר של הכלי, עשוי שתי תיבות תהודה הבנויות זו מעל זו בצורת טרסות, כשבתיבה העליונה מסודרים מסמרים היוצרים את הסולם הדיאטוני, ובתחתונה מסמרים היוצרים את חצאי הטונים הכרומטיים שאמורים לבוא ביניהם.

לכלי צליל מתקתק המזכיר פעמונים, אולם הוא מוגבל מבחינה טכנית.

## היסטוריה
[ממוזער|כינור מסמרים מהמאה ה-19, מוזיאון [המטרופוליטן]]
ויילד היה נגן כינור בתזמורת האימפריאלית בסנקט פטרבורג. הוא קיבל את ההשראה ליצירת הכלי לאחר שבטעות העביר את הקשת שלו על גבי יתד ממתכת שהפיקה צליל מוזיקלי.

ישנו תיעוד היסטורי של נגן וירטואוזי בכלי, מוזיקאי בוהמי בשם סנל (Senal) שנדד עם הכלי ברחבי גרמניה בשנים 1780-1790.

מספר שינויים נוספים בעיצוביו של ויילד כוללים שימוש במוטות זכוכית או עץ במקום מסמרי מתכת. טראגר מברנבורג (סקסוניה) יצר גרסת קלידים של הכלי המופעלת על ידי דוושה בשנת 1791. האדיאפונון, שנוצר על ידי פרנץ שוסטר בשנים 1818-1819, היה דומה לכינור המסמרים אך השתמש במוטות פלדה עם קשת והיה בעל טווח של שש אוקטבות. גרסה מהמאה ה-19 בשם Stockspiel או Melkharmonica שילבה מוטות עץ, והנגינה בה נעשתה באמצעות כפפות מצופות ברוזין. ביל וסלי המציא כינור מסמרים עליו מנגנים באצבעות, האגודלים וכפות ידיים מרוחות ב ברזין של רקדנים.

## ראו גם
* וואטרפון
* מסור מוזיקלי

## קישורים חיצוניים

* Tom & Aurélie present NILF #1 : nail violin + tenor ukulele ביוטיוב
* What is a NAIL VIOLIN? ביוטיוב

## הערות שוליים

קטגוריה:כלי נגינה
קטגוריה:כלי קשת
קטגוריה:כלים אידיופוניים
מרכז קנוט האמסון

**מרכז קנוט האמסון** הוא מוזיאון ומרכז חינוכי בעיירת האמארוי במחוז נורדלנד, נורווגיה, המוקדש לחייו וליצירתו של הסופר קנוט האמסון.

את המבנה תכנן האדריכל סטיבן הול. כבר בשנת 1994 פנו אליו מסיידי המרכז והול נסע להמארוי שם צייר סקיצות של המבנה בצבעי מים בהם הוא מפורסם. הסקיצות שצייר בשעתו דומות למדי לתכנון הסופי של המרכז שנבנה רק ב-2009. הול שאב השראה מהטבע והנוף של המארוי, ממסורת הבנייה הנורווגית של כנסיות הסטאב  והגגות הירוקים האופייניים. הול גם שאב השראה מספריו של האמסון - ובמיוחד מהיצירות *"רעב"* (1890) ו"תעלומות "(1892). הול תיאר את מרכז קנוט האמסון כ"תרגום של דמות מהספרות של האמסון למונחים אדריכליים", והוסיף: "הקונספט של המוזיאון, 'הבניין כגוף: שדה קרב של כוחות בלתי נראים', מתממש מבפנים ומבחוץ" קונספט זה הוא ציטוט מתרגום 1974 של "*רעב"* מאת רוברט בלי.

בניית המרכז הושלמה ב-4 באוגוסט 2009, יום השנה ה-150 להולדתו של האמסון, והתערוכה נפתחה לקהל הרחב ביוני 2010. התערוכה בנויה באופן תמטי ועוסקת בנושאים כמו ילדותו של קנוט האמסון בהמארוי, תמיכתו של האמסון בגרמניה במהלך מלחמת העולם השנייה, מודרניזם או פרוטו-מודרניזם בכתיבתו של המסון ועוד.

## קישורים חיצוניים
* 

## הערות שוליים

קטגוריה:מבנים שתכנן סטיבן הול
קטגוריה:מוזיאונים המוקדשים לאמן אחד
קטגוריה:נורווגיה: מוזיאונים
מיקל חאורגיסר

**מיקל חאורגיסר אלבוניגה** (בספרדית: **Mikel Jauregizar Alboniga**; נולד ב-13 בנובמבר 2003 בברמאו שבספרד) הוא כדורגלן ספרדי המשחק בעמדת הקשר בקבוצת אתלטיק בילבאו מהלה ליגה.

## קריירת מועדונים
חאורגיסר גדל במחלקת הנוער של ברמאו, ושיחק בקבוצה הבוגרת של המועדון במסגרת הליגה הספרדית הרביעית. ב-1 באפריל 2021 עבר למחלקת הנוער של אתלטיק בילבאו. הוא שיחק בקבוצות המילואים של אתלטיק בילבאו, בילבאו אתלטיק ובסקוניה. בחודש אוקטובר 2023 החל לשחק עם הקבוצה הראשונה של אתלטיק בילבאו, וב-20 בנובמבר האריך את חוזהו במועדון עד לשנת 2028.

ב-7 בדצמבר 2023 ערך את הופעת הבכורה שלו בקבוצה, בניצחון 0–3 על קאיון במסגרת הסיבוב השני של גביע המלך הספרדי לעונת . ב-16 בדצמבר ערך את הופעת הבכורה שלו בלה ליגה, בניצחון 0–2 על אתלטיקו מדריד במסגרת המחזור ה-17 לעונת 2023/2024. בסך הכל ערך שבע הופעות ליגה בעונה זו, וזכה עם הקבוצה בגביע המלך הספרדי. בעונת 2024/2025 ערך 34 הופעות ליגה והבקיע שני שערים.

## קריירה בין-לאומית
נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025.

## תארים
;אתלטיק בילבאו
* גביע המלך הספרדי (1): 2023/2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלנים בסקים
קטגוריה:קשרי כדורגל בסקים
קטגוריה:כדורגלני אתלטיק בילבאו
קטגוריה:ספרדים שנולדו ב-2003
ליסת' צ'אבז

**ליסת' צ'אבז** (באנגלית: **Lisseth Chavez**; נולדה ב-25 במאי 1989) היא שחקנית אמריקאית. ידועה בעיקר בשל תפקידה כסלינה חוארז בסדרה "הטירון".

## ראשית חייה
צ'אבז נולדה בקליפורניה. היא ממוצא סלבדורי.

## קריירה
צ'אבז התחילה את הקריירה שלה כדוגמנית. היא הופיעה לראשונה בטלוויזיה בתחרות יופי בשנת 2009, "יופי אמיתי". היא שיחקה באופן מקצועי בפעם הראשונה בשנת 2011 בפרק של "התינוק".

צ'אבז הופיעה בפרקים בודדים של "סאות'לנד", "חסרי בושה", "לוציפר", "ריזולי ואיילס". היא החלה לגלם תפקידים משמעותיים יותר החל משנת 2016 עם עבודתה ב"משמרת הלילה", ולאחר מכן הופיעה כדמות ראשית ב"משפחת פוסטר". בשנת 2019 היא השתתפה בסדרות "תחנה 19" ו-"The OA".

בשנת 2019 צ'אבז החלה לגלם את התפקיד הראשי של ונסה חוארז בזיכיון "שיקגו" של רשת NBC (שיקגו PD, שיקגו MED, ושיקגו FIRE). אך תפקידה נגמר בשנה שלאחר מכן בעקבות מגפת הקורונה.

בשנת 2021 צ'אבז הצטרפה לעונה השישית של "אגדות המחר" של רשת CW.

החל משנת 2022, צ'אבז החלה להופיע בסדרת הדרמה המשטרתית של ABC, "הטירון", בעונתה החמישית בתפקיד חוזר, והחל מהעונה השישית היא קודמה לצוות השחקנים הראשי. בסדרה היא מגלמת את השוטרת סלינה חוארז.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא סלוודורי
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
יעל ואן דר ואודן

**יעל ואן דר ואודן** (נולדה ב-1987) היא סופרת הולנדית ילידת ישראל. רומן הביכורים שלה, "מקום שמור" (באנגלית: The Safekeep), נכלל ברשימה הקצרה של פרס בוקר לשנת 2024, וזכה בפרס לסיפורת מאת נשים לשנת 2025.

## ביוגרפיה
ואן דר ואודן נולדה בשנת 1987 ברמת גן לאם ישראלית ולאב הולנדי. כשהייתה בת 10 עקרה עם משפחתה להולנד. היא החלה ללמוד בלט כבר בגיל שלוש, והתחרתה בתחרות הכישרונות של בית הספר שלה בגיל עשר שם רקדה בתפקיד להבה. בגיל 13 גילתה שהיא אינטרסקסית. למדה ספרות השוואתית באוניברסיטת אוטרכט ובאוניברסיטת בינגהמטון. היא תיארה את עצמה כ"ילדת גולה הולנדית-ישראלית מעורבת" המזדהה כקווירית. מתגוררת בהולנד.

### קריירה בכתיבה
ואן דר ואודן מלמדת כתיבה יוצרת, סיפור סיפורים וספרות. המאמר שחיברה "על (אי) קריאת אנה פרנק" [באנגלית: On (Not) Reading Anne Frank] פורסם בשנת 2018 במסגרת "המאמרים האמריקאיים הטובים ביותר" וזכה ל"אזכור בולט". במאמר היא חוקרת את "הדרכים שבהן דמות טוטמית וסנטימנטלית זו איימה להשאיר מעט מקום לחקירותיה של (ואן דר ואודן) את זהותה ההולנדית-יהודית".

הרומן הראשון שלה, "מקום שמור", שראה אור בשנת 2024 בהוצאת סיימון אנד שוסטר עורר התעניינות רבה, כאשר תשעה מוציאים לאור בבריטניה ועשרה בארצות הברית התחרו על רכישת זכויות הפרסום. במרכז העלילה סיפורה של איזבל. איזבל מתגוררת בבית הוריה המנוחים 15 שנים לאחר תום מלחמת העולם השנייה, כשלבית מגיעה להתארח אווה, בת הזוג של אחיה. מה שקורה בין שתי הנשים מוביל לגילוי שמאיים לחשוף את כל מה שידעה אי פעם. הרומן נכתב באנגלית וזכה לשבחי המבקרים.

## קישורים חיצוניים
* 
* Yael van der Wouden interview: ‘For a long time, my relationship to literature was pretty flat’ ראיון עם יעל ואן דר ואודן באתר האינטרנט הרשמי של פרס בוקר, 2024

## הערות שוליים

קטגוריה:בוגרי אוניברסיטת אוטרכט
קטגוריה:סופרים יהודים הולנדים
קטגוריה:סופרות יהודיות
קטגוריה:רמת גן: אישים
קטגוריה:ישראלים שנולדו ב-1987
קטגוריה:הולנדים שנולדו ב-1987
ג'ק הינשלווד

**ג'ק לוקה הינשלווד** (באנגלית: **Jack Luca Hinshelwood**; נולד ב-11 באפריל 2005 בצ'יצ'סטר שבאנגליה) הוא כדורגלן אנגלי המשחק בעמדת הקשר בקבוצת ברייטון אנד הוב אלביון מהפרמייר ליג.

## קריירת מועדונים
הינשלווד גדל במחלקת הנוער של ברייטון אנד הוב אלביון. ב-14 באפריל 2023 חתם על חוזה מקצועני ראשון במועדון עד לשנת 2026. ב-28 במאי ערך את הופעת הבכורה שלו בקבוצה הבוגרת של המועדון, בהפסד 2-1 לאסטון וילה במסגרת המחזור ה-38 והאחרון בפרמייר ליג לעונת 2022/2023.

ב-6 בדצמבר 2023 הבקיע את שער הבכורה שלו במועדון, בניצחון 2-1 על ברנטפורד במסגרת המחזור ה-15 בליגה לעונת 2023/2024. ב-9 באפריל 2024 האריך את חוזהו במועדון עד לשנת 2028.

## קריירה בין-לאומית
הינשלווד שיחק בנבחרות הצעירות של אנגליה. נכלל בסגל נבחרת אנגליה עד גיל 21 לטורניר אליפות אירופה עד גיל 21 בשנת 2025.

## חיים אישיים
הינשלווד נולד לשושלת של כדורגלנים: סבא רבא שלו – וולי הינשלווד , סבו – פול הינשלווד , אביו – אדם הינשלווד , אח של סבו – מרטין הינשלווד  ובן דודו – דני הינשלווד, כולם היו שחקני כדורגל. בן דודו, הארי האוול , משחק עמו בברייטון אנד הוב אלביון.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ברייטון אנד הוב אלביון
קטגוריה:אנגלים שנולדו ב-2005
אסף סלע

**אסף סלע** (נולד ב-1952) הוא קצין בצה"ל במילואים בדרגת תת-אלוף, אשר פיקד על חטיבת אגרוף הברזל וגדוד 53.

## ביוגרפיה
אסף סלע גדל קיבוץ כברי בנם של נעמי ואליהו סלע קצין המבצעים של חטיבת הראל ב-מלחמת העצמאות.
בשנת 1970 התגייס לצה"ל לחיל השריון, השלים את מסלול הלוחם וקורס קציני שריון. לאחר הקורס שובץ בגדוד 53.

### מלחמת יום הכיפורים
במהלך מלחמת יום הכיפורים שירת כסגן מפקד פלוגה ב' בגדוד 53 של חטיבה 188. הפלוגה לחמה בגזרה הצפונית של רמת הגולן, תחת פיקודו של מפקד גדוד 74, סא"ל יאיר נפשי. הכוח היה חלק מהמערך שבלם את התקדמות השריון הסורי באזור שבין מוצב 105 ועד לעמק הבכא מדרום.

ביום ראשון, 7 באוקטובר 1973, תפס כוחו של אסף עמדות במוצב 106, מזרחית להר חרמונית, והשיב באש דרומה לעבר טנקים סוריים שניסו לחדור לעמק הבכא בגזרתו של גדוד 77. במהלך חילופי האש נפצע מירי ארטילרי. הוא פונה תחילה לתחנת איסוף גדודית במסעדה, ובהמשך למחנה נפח, שם מצא את המקום נטוש. לאחר מכן הגיע לבית החולים בצפת, עבר ניתוח וטיפולים רפואיים, ולאחר תקופת התאוששות בבית הבראה שב לרמת הגולן כשידו מגובסת.

עם חזרתו השתתף בשיקום חטיבה 188, אשר ספגה אבדות כבדות בימים הראשונים של הלחימה וירדה מהסד"כ הסדיר של צה"ל. בהמשך לקח חלק בפעילות החטיבה במהלך שלב ההתשה במובלעת הסורית.
בהמשך השתחרר משירות קבע, ושירת במילואים כמפקד גדוד במשך שש שנים.

לאחר חזרתו לקבע שימש במספר תפקידים. בשנים 1983–1984 שימש כמפקד גדוד 53.
בשנים 1986– 1990 פיקד על חטיבת אגרוף הברזל, לאחר מכן סגן מפקד אוגדה, ובהמשך מונה לסגן צבאי למבקר מערכת הביטחון והועלה לדרגת תת-אלוף.

לאחר שחרורו מונה למבקר המוסדות הלאומיים מטעם ההסתדרות הציונית העולמית. בהמשך היה בצוות ההיגוי שבנה את מרכז המבקרים בחאן שער הגיא. לאחר פטירתו של ישעיהו גביש מונה ליושב ראש עמותת "דור הפלמ"ח".

## חייו האישיים
סלע נשוי ואב לארבעה.

## קישורים חיצוניים
* 

## הערות שוליים

קטגוריה:מפקדי חטיבת אגרוף הברזל
קטגוריה:מפקדי גדודים בחטיבה 188
קטגוריה:תתי-אלופים בצה"ל
קטגוריה:ישראלים שנולדו ב-1952
מעין בן יונה

**מעין בן יונה** (נולדה ב-1986) היא אמנית קרמיקה ישראלית, המתמחה בעבודות פורצלן. יצירתה ממזגת בין אמנות שימושית, עיצוב עכשווי ומחקר חומרי.

## ביוגרפיה
בן יונה נולדה וגדלה בישראל. למדה בחינוך אנתרופוסופי ולאחר מכן התקבלה למחלקה לעיצוב קרמי וזכוכית בבצלאל, וב-2016 סיימה את לימודיה בהצטיינות. בתקופת לימודיה החלה להתמחות בפורצלן.

לאחר סיום לימודיה הקימה סטודיו עצמאי בתל אביב, ובמקביל החלה ללמד ולהרצות במסגרות מקצועיות, סדנאות ובמסגרות אקדמיות. היא משתתפת בירידים בינלאומיים, תערוכות יחיד וקבוצתיות, וזכתה להכרה על עבודתה ממוסדות תרבות וקרנות תמיכה.

מאז 2016 היא מרצה ומתרגלת במחלקה לעיצוב קרמי וזכוכית בבצלאל, ומאז 2017 מנחה קורסים בבית בנימיני.

## יצירה וסגנון
בן יונה פועלת מתוך דיאלוג בין מסורת הקרמיקה לבין עיצוב עכשווי. עבודותיה מינימליסטיות, מדויקות ומאופיינות בגישה חומרית עדינה. היצירה שלה חוקרת מושגים כמו זיכרון חומרי, גבולות שימושיות, ופשטות כערך עיצובי. בין ההשפעות הבולטות על עבודתה ניתן לציין את האסתטיקה היפנית המסורתית. עבודותיה מייצגות תפיסה חומרית-מושגית השואפת לחדשנות מתוך מסורת, ומאתגרות את הגבולות שבין עיצוב לבין אמנות.

בישראל עבודותיה נמכרות בחנות מוזיאון תל אביב לאמנות, מוזיאון ארץ ישראל, מוזיאון ישראל וברשת ASUFA TLV, וכן בחנות המוזיאון היהודי בניו יורק ובחנויות בוטיק לעיצוב עכשווי בניו יורק ולונדון,

ב-2020 הציגה בגלריה פריסקופ בתל אביב תערוכת יחיד בשם "בעומק פני השטח". את התערוכה אצרה גלינה ארבלי. התערוכה כללה אובייקטים מחמר שחור וגס, שפני שטחם מכוסה בעיטורים מפורצלן לבן. לדבריה, "מה שמרתק אותי בחמר זה ממד הראשוניות שבו ואופן העבודה עמו 'שנעשה בידיים' ללא מתווכים".

## תערוכות נבחרות
* **2015** – "צל ערים", מוזיאון העיצוב חולון
* **2016** – "נקודת מבט", תערוכת בוגרי בצלאל
* **2017** – שבוע העיצוב ירושלים, עבודה קבוצתית
* **2018, 2019, 2021, 2023, 2024, 2025** – יריד "צבע טרי", תל אביב
* **2018** – Craftology, מלון רויאל ביץ', תל אביב
* **2019** – תערוכת CraftForms בגלריית Wayne Art Center, פנסילבניה, ארצות הברית
* **2020** – תערוכת יחיד - "בעומק פני השטח" - בגלריה פריסקופ, תל אביב
* **2022** – מכירה פומבית שקטה בגלריית בית בנימיני, תל אביב
* **2023** – תערוכה קבוצתית אתנחתא בגלריית בית בנימיני, תל אביב

## פרסים והכרה
* פרסי הצטיינות בלימודים בבצלאל בשנים ב' ו-ג' (2014–2015)
* פרס הצטיינות על פרויקט הגמר בבצלאל (2016)

## קישורים חיצוניים
* 
* 
* 

## הערות שוליים

קטגוריה:בוגרות בצלאל, אקדמיה לאמנות ועיצוב
קטגוריה:אמניות קרמיקה ישראליות
קטגוריה:אמניות קרמיקה
קטגוריה:אמני קרמיקה ישראלים
קטגוריה:אמני קרמיקה
קטגוריה:סגל בצלאל
קטגוריה:אמניות ישראליות

קטגוריה:ישראליות שנולדו ב-1986
ח'ונדאב

**ח'וֹנְדָאב** (בפרסית: **خنداب**; תעתיק מדויק: **ח'נדאב**) היא עיר ב בפרובינציית מרכזי, באיראן. העיר נמצאת כ-80 קילומטרים בקוו אווירי צפונית-מערבית לאראכ, בירת הפרובינציה.

כ 7.5 קילומטרים דרומית מזרחית לעיר נמצא כור מים כבדים Arak Heavy Water Reactor Facility, המכונה IR-40.

## אטימולוגיה
קיימות שלוש השערות באשר למקור השם:
* כונדאב (کُندآب): זרימת הנהר "קראצ'אי" בתוך היישוב היא איטית, כלומר "קונדאב" שהפכה לח'נדאב.
* קנדאב (قندآب): בשל נוכחותו של נהר קראצ'אי, שבדיאלקט המקומי פירושו "קנדאב" כלומר מים מתוקים.
* ח'נדאקאב (خندق‌آب): ראיות היסטוריות מצביעות על כך שתושבי אזור זה נהגו ליצור מנהרות כדי להגן על עצמם ועל בעלי החיים שלהם וכן כאמצעי להעברת מים מנהר ליישוב.

## היסטוריה
העיר ח'ונדאב נזכרת בכתובים כבר בשנת 327 בלוח הפרסי, המקבילה לשנת 948, 949 לספירה.

## דמוגרפיה
### אוכלוסייה
במפקד האוכלוסין הלאומי של 2006, מנתה אוכלוסיית העיר מנתה 6,982 נפשות שגרו ב-1,787 משקי בית.במפקד האוכלוסין בשנת 2011 נמצא כי האוכלוסייה גדלה ל-7,753 איש שגרו ב-2,186 משקי בית.

במפקד האוכלוסין של 2016 נמנו בעיר כ-7,810 נפשות ב-2,358 משקי בית.

### שפה
השפה השלטת בח'נדאב הן טורקית בניב אזרי.

## כלכלה
האזור כולו נשען בעיקר על חקלאות. התוצר העיקרי הוא ענבים, המעובדים לצימוקים, ומטעי תפוחים. בנוסף יש גידולי שדה, כמו: עגבניות, שעועית, חיטה ואספסת.

## מבצע עם כלביא
ביוני 2025, כחלק ממבצע עם כלביא, תקפה מדינת ישראל את הכור הגרעיני שבסמוך לעיר.

## מבצע שאגת הארי
בתאריך 29 למרץ 2026 במהלך מבצע שאגת הארי דיווחה הסוכנות הבין-לאומית לאנרגיה אטומית בטוויטר שמתקן זה ספג נזק חמור, אחרי שהותקף בתאריך 27 למרץ 2026, ואינו כשיר לפעילות.

## הערות שוליים

קטגוריה:איראן: ערים
קטגוריה:מרכזי: יישובים
ג'ק שוורצמן

**ג'ק שוורצמן** (באנגלית: **Jack Schwartzman**; 22 ביולי 1932 – 15 ביוני 1994) היה מפיק קולנוע אמריקאי.

שוורצמן נולד בניו יורק למשפחה ממוצא יהודי-פולני. אחיו לאונרד היה לרופא.

תחילה היה עורך דין בתחום הבידור (בין לקוחותיו היה הבמאי האל אשבי) ובסוף שנות ה-70 היה למנהל בכיר בחברת לורימר. מאוחר יותר הפך למפיק קולונע; בין הסרטים שהפיק היו "לעולם אל תאמר לעולם לא", בכיכובו של שון קונרי, והסרט "רד " משנת 1986, בכיכובו של . חברת ההפקה שלו, טליהפילם, נקראה על שם אשתו השנייה, השחקנית טליה שייר.

ב-5 בפברואר 1958 נישא לג'ודית דבורה פלדמן. לשניים נולדו שני ילדים. ב-11 באוגוסט 1980 התגרשו. לשוורצמן ולאשתו השנייה, השחקנית טליה שייר, נולדו שני בנים, ג'ייסון שוורצמן ו. ג'ק שוורצמן נפטר מסרטן הלבלב בלוס אנג'לס, בגיל 61.

## קישורים חיצוניים

## הערות שוליים

קטגוריה:מפיקי קולנוע אמריקאים
קטגוריה:אמריקאים שנולדו ב-1932
קטגוריה:אמריקאים שנפטרו ב-1994
ז'אן באטום

**ז'אן פלורן באטום** (בצרפתית: **Jean Florent Batoum**; נולד ב-28 במרץ 2002 באדיאה שבקמרון) הוא כדורגלן קמרוני המשחק בעמדת החלוץ בקבוצת מ.ס. אשדוד מליגת העל בכדורגל ובנבחרת קמרון.

## קריירת מועדונים
באטום שיחק בקבוצת דינמו דואלה מליגת העל הקמרונית.. באוגוסט 2025 חתם בקבוצת מ.ס אשדוד.

## קריירה בין-לאומית
ב-6 ביוני 2025 ערך באטום את הופעת הבכורה שלו בנבחרת קמרון, בניצחון 3-0 על נבחרת אוגנדה במשחק ידידות. במשחק זה הבקיע את שער הבכורה שלו בנבחרת.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני נבחרת קמרון
קטגוריה:כדורגלני מועדון ספורט אשדוד
קטגוריה:קמרונים שנולדו ב-2002
Hanaco Ventures

**Hanaco Ventures** היא קרן הון סיכון ישראלית, המנהלת הון של למעלה מ-2 מיליארד דולר.

ההון גויס ב-6 קרנות ממשקיעים פרטיים ומוסדיים בישראל, ארצות הברית, אירופה ואסיה. במהלך השנים הקרן השקיעה במעל ל-60 חברות טכנולוגיה בשלבים שונים.

## היסטוריה
Hanaco Ventures הוקמה בשנת 2017 ביוזמת אלון ותפארת ליפשיץ, אשר נתנה לה את שמה, לזכר חנה כהן, שורדת שואה וסבתו של ליפשיץ שגידלה אותו בילדותו. אלון ליפשיץ הוא השותף המייסד של הקרן, אליו הצטרפו ליאור פרושאור ופשה רומנובסקי כשותפים. בשנת 2024 פשה רומנובסקי עזב את הקרן.

ל-Hanaco שני מסלולי השקעה עיקריים:
* Early Stage – שלוש קרנות המשקיעות בחברות טכנולוגיה בשלבים מוקדמים, בעיקר בישראל ובארצות הברית.
* Growth / Late Stage – שלוש קרנות המתמקדות בהשקעות בחברות בוגרות עם הכנסות וצמיחה מוכחת, לקראת אקזיט או הנפקה.

הקרן משקיעה בעיקר בחברות סטרטאפ ישראליות או ביזמים ישראליים, בשלבים מוקדמים ובשלבי צמיחה. אשר פורצות דרך בתחומי סייבר, פינטק, בינה מלאכותית, בריאות דיגיטלית וכדומה. הקרן ידועה גם בהשקעות ייחודיות בחברות אימפקט דוגמת SpotItEarly המאפשרת גילוי מוקדם לסרטן באמצעות כלבים ובינה מלאכותית, ובחברת RedefineMeat המפיקה חלבון אלטרנטיבי ועוד.

בין השקעותיה הבולטות של הקרן ניתן למנות את: Moovit (acq by Intel), Yotpo, Divvy (acq by bill.com), Digital Ocean (NYSE:DOCN) , Amwell (NYSE: AMWL), Pontera, Lightricks, UVEYE, Flex, Guardz, Firefly, Castore, Zeno Power ועוד.

בשנת 2021 דורגה הקרן במקום החמישי במספר ההשקעות בקרב קרנות הון סיכון ישראליות המנהלות מעל 250 מיליון דולר. ב-2023 הקרן ניהלה 2 מיליארד דולר. לפי דירוג duns100 הנקו היא קרן ההון סיכון השמינית בגודלה בישראל. ב-2024 דורגה הקרן כאחת הפעילות בישראל. ביוני 2025 פורסם שהנקו צפויה להפסיק את גיוסי ההון החדשים ולא תגייס קרנות המשך. 

משרדי החברה שוכנים בהרצליה ובניו יורק.

## קישורים חיצוניים
* 
* 

## הערות שוליים

קטגוריה:קרנות השקעה ישראליות
קטגוריה:הון סיכון בישראל
קטגוריה:הרצליה: חברות
הקסגון בלאר

**הקסגון בלאר** (בצרפתית: **Hexagone Balard**) הוא מטה משרד הכוחות המזוינים והמטה הכללי של צרפת, השוכן ברובע ה-15 של פריז. המתחם, ששטחו כ־165,000 מ"ר, מאכלס כ־10,000 אנשי צבא ואזרחים,המבנה כולל מבנה מרכזי בן שבע קומות, ומרכז לראשונה את כלל זרועות המטה הכללי של הכוחות המזוינים של  צרפת – היבשה, האוויר והצי – אשר פעלו עד הקמתו באתרים מפוזרים ברחבי פריז וסביבתה. המבנה נחנך ב־2015 על ידי נשיא צרפת, פרנסואה הולנד, ונחשב לפרויקט דגל בתהליך המודרניזציה של מערכת הביטחון הצרפתית.

המבנה נושא אופי דו-משמעי: מצד אחד מונומנטלי וסמכותי, ומצד שני דיסקרטי ומשתלב בנוף העירוני. חזיתותיו מזכירות צוקי אבן ומכילות אלמנט של גשר מתרומם, בעוד שעיצוב הפנים כולל גנים פנימיים רחבי ידיים ונקודות תצפית מרובות. גג המבנה – המכונה "החזית החמישית" – הוא נוף אוריגמי של לוחות מתכת וזכוכית סולארית, ובו שלוש ארובות המסמלות את שלוש זרועות הכוחות המזוינים.

לצד משרד הכוחות המזוינים עצמו, המתחם תוכנן כקמפוס עירוני ירוק וכולל 12 גנים ציבוריים. הוא משלב גם שירותים פתוחים לקהילה המקומית: שלוש מעונות יום, מרכז בריאות עם מרפאות, מספרה, בריכה בעלות של 32 מיליון דולר, חדר כושר, שתי קפיטריות ואודיטוריום.
ממוזער
הפרויקט נבנה בעלות של כ־4.5 מיליארד דולר, ומעורר לעיתים השוואות לבניין הפנטגון האמריקאי. כינוי סאטירי שניתן לו בתקשורת הצרפתית הוא "Balardgone" – הלחם בין "בלאר" ל"פנטגון".

## ראו גם
* הפנטגון (ארצות הברית)
* מחנה רבין (ישראל)
* האוקטגון (מצרים)

## קישורים חיצוניים

## הערות שוליים

קטגוריה:צרפת: צבא וביטחון
קטגוריה:פריז: מבנים
קטגוריה:הרובע החמישה-עשר של פריז
היפאא' אל-אע'א

**היפאא' אל-אע'א** (בערבית: **هيفاء الأغا**; נולדה ב-1944) היא פוליטיקאית פלסטינית שכיהנה כשרה לענייני נשים בממשלת חמדאללה השלישית בין השנים 2014 ל-2019.

## ביוגרפיה
היפאא' נולדה בח'אן יונס ב-1944. היא סיימה את לימודיה היסודיים והתיכוניים בתיכון חיפה בשנת 1968. בשנת 1972 סיימה לימודי תואר ראשון במנהל ציבורי מהמכון הגבוה למסחר בקהיר, לאחר מכן ב-1978 השלימה תואר שני בהכוונה וייעוץ חינוכי באוניברסיטת אוקלהומה בארצות הברית, וב-1991 קיבלה תואר דוקטור בפדגוגיה מאותה אוניברסיטה.

לאחר קבלת הדוקטורט עבדה כמרצה וכראש המחלקה לחינוך ופסיכולוגיה באוניברסיטת אל-אקצא בעזה. לאחר מכן קיבלה את תפקיד מנכ"לית הבקרה הפנימית במשרד החינוך הפלסטיני, ולאחר מכן כיהנה כמנכ"לית החינוך הציבורי במשרד. עם עליית ארגון הטרור חמאס לשלטון ברצועת עזה בשנת 2007, היא קיבלה את תפקיד מנכ"לית משרד החינוך בממשלת חמאס, עד שמונתה לתפקיד השרה לענייני נשים באפריל 2014, תפקיד בו החזיקה עד לסיום כהונת ממשלת הרשות הפלסטינית באפריל 2019.

היפאא' התבטאה בעד הטרור, בעיתון אל-חיאת אל-ג'דידה נאמר כי היפאא' "ציינה את ייחודיות האישה הפלסטינית, המבדילה אותה מיתר נשות העולם, שכן [רק] היא מקבלת בצהלולים את הידיעה על מות בנה כשהיד... היא הוסיפה כי הנערות והנשים הפלסטיניות הוכיחו את יכולתן לתרום למולדתן, וכי יש להן נוכחות משמעותית בשטח ובזירות המאבק".

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאיות פלסטיניות
קטגוריה:בוגרות אוניברסיטת אוקלהומה
קטגוריה:בוגרי אוניברסיטת אוקלהומה
קטגוריה:בוגרי אוניברסיטאות במצרים
קטגוריה:פלסטיניות שנולדו ב-1944
קטגוריה:פלסטינים שנולדו ב-1944
גביע אסיה בכדורגל 2027

**גביע אסיה בכדורגל 2027** יהיה הטורניר ה-19 של גביע אסיה בכדורגל, ויערך בערב הסעודית בין 7 בינואר–5 בפברואר 2027.  היא האלופה הנוכחית לאחר זכייה בשתי התחרויות האחרונות ב-2019 וב-2023.

## הנבחרות המשתתפות

## אצטדיונים
3 ערים שונות יארחו את המשחקים. 5 אצטדיונים בבירה ריאד, 2 אצטדיונים בעיר ג'דה ואצטדיון חדש בעיר ח'ובאר.

## קישורים חיצוניים
* 

קטגוריה:גביעי אסיה בכדורגל
קטגוריה:תחרויות כדורגל ב-2027
קטגוריה:תחרויות כדורגל בערב הסעודית
קטגוריה:ריאד: ספורט
קטגוריה:ג'דה: ספורט
ממשלת האחדות הפלסטינית

שתי ממשלות פלסטיניות הוקמו כממשלות אחדות בין פת"ח לחמאס.
רוח נוחה (רוח טובה)

**רוח נוחה (רוח טובה)** (באנגלית: **Breezing Up (A Fair Wind)**) היא ציור שמן מאת האמן האמריקאי וינסלו הומר. היצירה מתארת סירת קאטבוט בשם "גלוסטר" החוצה את נמל העיר תחת "רוח טובה" - ביטוי המתאר תנאי הפלגה מיטביים. על הסירה נמצאים גבר, שלושה נערים ושלל הדיג שלהם.

## רקע
הומר החל לעבוד על הציור בניו יורק בשנת 1873, לאחר ביקור בעיר גלוסטר שבמדינת מסצ'וסטס, שם יצר לראשונה בצבעי מים. את ציור השמן ביסס על רישומים שצייר במהלך שהותו שם - הבולט שבהם הוא *הפלגה בקאטבוט* (1873), שעבד עליו במשך שלוש שנים.

בדיקות בטכנולוגיית אינפרא אדום חשפו שינויים רבים שביצע הומר במהלך תהליך היצירה. בין השינויים הבולטים: הסרת דמות של נער רביעי שעמד סמוך לתורן, וכן מחיקת אוניית מפרשים מדגם סקונר שהופיעה ברקע המרוחק. בשלב מוקדם יותר נראה כי הדמות הבוגרת החזיקה גם את חבל המפרש וגם את ההגה - תנוחה שלקח ממחקר בצבעי שמן משנת 1874, שכותרתו *המפלרטטת*.

לציור מסר חיובי: חרף הגלים הקופצניים, נוסעי הסירה נראים רגועים ושלווים. העוגן שהציב האמן במקום הנער בקדמת הסירה פורש כסמל לתקווה. הנער המחזיק בהגה מביט אל האופק - מחווה אופטימית לעתידו ולעתידה של ארצות הברית הצעירה.

היצירה הגמורה משקפת את השפעתו המשמעותית של אמנות היפנית על ציירים מערביים במאה ה־19 - והשפעה זו ניכרת גם בעבודתו של הומר, במיוחד באיזון הקומפוזיציוני שבין החלק השמאלי (הפעיל) לחלק הימני (הדל) של הציור. הומר ביקר בצרפת בשנים 1866 ו־1867, והשפעתם של ציירי הסצנות הימיות הצרפתיים גוסטב קורבה וקלוד מונה ניכרת אף היא ביצירה.

עם זאת, לא כל ציוריו הימיים של הומר נושאים אופי חיובי כמו *רוח נוחה*: לעיתים תיאר גם את עוצמתו המאיימת של הים, בדומה לקורבה — ראו למשל את ציורו *הגל*  (בערך 1869). גם מונה תיאר סצנות ימיות דרמטיות בציורים מוקדמים יחסית דוגמת *נוף ימי: סערה* (1867) ו*הגל הירוק* (1866), שבהם נראית סירה בלב ים סוער.
[ממוזער| [זרם המפרץ (וינסלו הומר)|זרם המפרץ, ציור מאת וינסלו הומר משנת 1899, נחשב להמשך ישיר ורעיוני מאוחר ל-*רוח נוחה*. חוקרים תיארו את *רוח נוחה* כ"ציור היחיד מבין עבודותיו המוקדמות של הומר שממוקם באופן המובהק ביותר בשרשרת ההתפתחות המובילה אל *זרם המפרץ*". אם ב-*רוח נוחה* שורר מסר של תקווה ואופטימיות, הרי שביצירה המאוחרת גובר טון של פסימיות ואיום.]]
הציור הושלם בשנת 1876 - שנת המאה לארצות הברית - והוצג לראשונה באקדמיה הלאומית לעיצוב באותה שנה, ולאחר מכן גם בתערוכה החגיגית של המאה (*Centennial Exposition*) בפילדלפיה. עד שנת 1879 כבר היה מוכר בשם *Breezing Up*, אף שזה לא היה שמו המקורי של האמן; עם זאת, הומר לא נראה כמי שהתנגד לכינוי זה.

מבקר בן התקופה תיאר את היצירה כך:"היא מצוירת בסגנונו המחוספס והבלתי מהוקצע הרגיל של הומר, אך מביעה בכוח בלתי ניתן להכחשה את החיים והתנועה של יום קיץ סוער לאורך החוף. סירת הדיג, הנוטה ברוח, נדמית כחורכת בפועל את הגלים. אין בתערוכה יצירה אותנטית או חמה ממנה."מבקר אחר כתב:"הרבו כבר לשבח את התנועה הקלילה והגמישה של הדמויות על סירת המפרש, החולפת במהירות מעל מים כחולים תחת 'רוח נוחה'. הן נעות עם התנדנדות הסירה, מרפות או מתמתחות ככל שקיל הסירה הקליל עולה או שוקע על הגלים. כל אדם שחווה מצב דומה זוכר כיצד גופו התקשה או ברכיו כופפו עצמם שלא במתכוון לנוכח תנועת הגלים שתחתיו."

## קישורים חיצוניים

קטגוריה:ציורים ימיים
קטגוריה:הגלריה הלאומית לאמנות וושינגטון: ציורים
קטגוריה:וינסלו הומר: ציורים
קטגוריה:ציורי שמן
קטגוריה:ציורים מהמאה ה-19
שירו אחרי

"**שירו אחרי**" הוא אלבום האולפן ה-25 של הזמרת הישראלית חוה אלברשטיין. האלבום יצא לאור בדצמבר 1982 על ידי CBS ישראל. מדובר באלבום ילדים, הראשון של אלברשטיין מאז צאתו של האלבום "מה קרה בארץ מי" בשנת 1980.

האלבום כולל 30 רצועות, רובן שירים מקוריים לילדים, לצד מספר גרסאות עבריות לשירים מוכרים באנגלית. בין גרסאות הכיסוי נכללת הרצועה "שירו אחרי", שהיא עיבוד עברי לשיר "All Together Now" של להקת הביטלס. רצועה נוספת, "צוללת צברית", היא גרסה עברית לשיר "Yellow Submarine" של אותה להקה. כמו כן, השיר "יש לי ילד ושמו איתי" מבוסס על השיר "I Got a Boy" שנכתב על ידי ג'וני קאש וג'ון קרטר קאש.

בדומה לפרויקטים קודמים של אלברשטיין לילדים, האלבום מתאפיין בשילוב של תוכן מוזיקלי עם פנייה לקהל צעיר, תוך שימוש בשפה פשוטה ונגישה. חלק מהשירים מבוצעים בסגנון ספוקן וורד, וחלקם כתובים בחרוזים, במטרה לעודד השתתפות פעילה של הילדים בהאזנה ובשירה. האלבום נועד לשמש גם ככלי חינוכי, והוא כולל שירים בנושאים מגוונים כגון בעלי חיים, ידידות, דמיון ויצירה.

## רשימת רצועות

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
נמל התעופה הבין-לאומי שהיד האשמי-נז'אד משהד

**נמל התעופה הבין-לאומי שהיד האשמי-נז'אד משהד** (בפרסית: **فرودگاه بین‌المللی شهید هاشمی‌نژاد مشهد**) הוא נמל תעופה שמשרת את העיר האיראנית משהד. נמל התעופה משרת גם את חיל האוויר האיראני.

נמל תעופה זה נבנה בשנת 1955 תחת השם נמל התעופה משהד.

נמל תעופה זה הוא נמל התעופה השני מבחינת עומס באיראן, אחרי נמל התעופה הבין-לאומי מהראבאד.

ב-15 ביוני 2025 ישראל תקפה בנמל התעופה במשהד, והשמיד בין היתר מטוס תדלוק איראני.

## קישורים חיצוניים

## הערות שוליים

שהיד האשמי-נז'אד משהד
קטגוריה:משהד
קטגוריה:ח'וראסאן רזאווי: מבנים